stanford-oval/wikipedia huggingface dataset:
เขตจตุจักร
การแบ่งเขตการปกครอง

ในวันที่ 5 พฤศจิกายน พ.ศ. 2546 สมัคร สุนทรเวช ผู้ว่าราชการกรุงเทพมหานครขณะนั้น ได้ลงนามในประกาศกรุงเทพมหานคร เปลี่ยนแปลงพื้นที่แขวงในเขตจตุจักรใหม่ โดยจัดตั้งแขวงเสนานิคม แขวงจันทรเกษม แขวงจอมพล และแขวงจตุจักร แยกออกจากแขวงลาดยาว เพื่อความสะดวกในการติดต่อสื่อสารและการให้บริการของเขต เพราะเดิมเขตจตุจักรมีเพียงแขวงลาดยาวเพียงแขวงเดียว แต่มีพื้นที่กว้างขวางและมีประชากรอาศัยหนาแน่น จึงทำให้มีเลขที่บ้านซ้ำกันเป็นจำนวนมาก โดยให้มีผลบังคับใช้ในวันที่ 1 ธันวาคม ปีเดียวกัน ทำให้ในปัจจุบัน เขตจตุจักรแบ่งเขตการปกครองย่อยออกเป็น 5 แขวง ได้แก่
| หมาย เลข | อักษรไทย | อักษรโรมัน | พื้นที่  (ตร> กม.) | จำนวนประชากร  (ธันวาคม 2566) | ความหนาแน่น  (ธันวาคม 2566) | แผนที่ |
| --- | --- | --- | --- | --- | --- | --- |
| 1. | ลาดยาว | Lat Yao | 10.690 | 39,304 | 3,676.71 |  |
| 2. | เสนานิคม | Sena Nikhom | 2.826 | 20,317 | 7,189.31 |  |
| 3. | จันทรเกษม | Chan Kasem | 6.026 | 37,787 | 6,270.66 |  |
| 4. | จอมพล | Chomphon | 5.488 | 35,336 | 6,438.78 |  |
| 5. | จตุจักร | Chatuchak | 7.878 | 21,259 | 2,698.53 |  |
| ทั้งหมด | ทั้งหมด | ทั้งหมด | 32.908 | 154,003 | 4,679.80 |  |
ประชากร

| สถิติประชากรตามทะเบียนราษฎร เขตจตุจักร> ปี (พ.ศ.) | สถิติประชากรตามทะเบียนราษฎร เขตจตุจักร> ประชากร | สถิติประชากรตามทะเบียนราษฎร เขตจตุจักร> การเพิ่มและการลด |
| --- | --- | --- |
| 2535 | 180,553 | ไม่ทราบ |
| 2536 | 179,972 | -581 |
| 2537 | 177,267 | -2,705 |
| 2538 | 173,677 | -3,590 |
| 2539 | 172,115 | -1,562 |
| 2540 | 171,326 | -789 |
| 2541 | 170,901 | -425 |
| 2542 | 170,408 | -493 |
| 2543 | 169,943 | -465 |
| 2544 | 170,717 | +774 |
| 2545 | 171,868 | +1,151 |
| 2546 | 176,501 | +4,633 |
| 2547 | 169,974 | -6,527 |
| 2548 | 169,113 | -861 |
| 2549 | 167,837 | -1,276 |
| 2550 | 166,581 | -1,256 |
| 2551 | 165,438 | -1,143 |
| 2552 | 164,610 | -828 |
| 2553 | 162,838 | -1,772 |
| 2554 | 161,409 | -1,429 |
| 2555 | 160,853 | -556 |
| 2556 | 160,948 | +95 |
| 2557 | 160,366 | -582 |
| 2558 | 159,514 | -852 |
| 2559 | 158,130 | -1,384 |
| 2560 | 156,684 | -1,446 |
| 2561 | 155,923 | -771 |
| 2562 | 156,605 | +682 |
| 2563 | 155,297 | -1,308 |
| 2564 | 154,146 | -1,151 |
| 2565 | 153,792 | -354 |
| 2566 | 154,003 | +211 |
การคมนาคม

| --- | --- |
 ถนนพหลโยธิน  ถนนวิภาวดีรังสิต  ถนนรัชดาภิเษก  ถนนลาดพร้าว:  ถนนงามวงศ์วาน  ถนนประเสริฐมนูกิจ (เกษตร–นวมินทร์)  ถนนกำแพงเพชร  ถนนกำแพงเพชร 2  
| --- | --- |
 ถนนเทศบาลสงเคราะห์  ถนนเสนานิคม 1 (พหลโยธิน 32)  ถนนกำแพงเพชร 1  ถนนกำแพงเพชร 3  ถนนกำแพงเพชร 4  ถนนกำแพงเพชร 6  ถนนหอวัง  ถนนเทศบาลนฤมาน  ถนนเทศบาลนิมิตเหนือ:  ถนนเทศบาลนิมิตใต้  ถนนเทศบาลรังสรรเหนือ  ถนนเทศบาลรังสรรใต้  ถนนเทศบาลรังรักษ์เหนือ  ถนนเทศบาลรังรักษ์ใต้  ถนนเทศบาลรังสฤษฎ์เหนือ  ถนนเทศบาลรังสฤษฎ์ใต้  ถนนเลียบคลองบางเขน  ซอยวิภาวดีรังสิต 3 (ร่วมศิริมิตร)  ซอยวิภาวดีรังสิต 16 (โชคชัยร่วมมิตร)  
ทางยกระดับอุตราภิมุข (ดอนเมืองโทลล์เวย์)
ทางพิเศษศรีรัช
คลองลาดพร้าว
คลองน้ำแก้ว
คลองบางซื่อ
คลองเปรมประชากร
คลองบางเขน
รถไฟฟ้าชานเมือง สายสีแดงเข้ม มี 4 สถานี คือ สถานีกลางกรุงเทพอภิวัฒน์ สถานีจตุจักร สถานีวัดเสมียนนารี และสถานีบางเขน
รถไฟฟ้าชานเมือง สายสีแดงอ่อน มี 1 สถานี คือ สถานีกลางกรุงเทพอภิวัฒน์
รถไฟฟ้ามหานคร สายเฉลิมรัชมงคล มี 4 สถานี คือ สถานีกำแพงเพชร สถานีสวนจตุจักร สถานีพหลโยธิน และสถานีลาดพร้าว
รถไฟฟ้าบีทีเอส สายสุขุมวิท มี 8 สถานี คือ สถานีหมอชิต สถานีห้าแยกลาดพร้าว สถานีพหลโยธิน 24 สถานีรัชโยธิน สถานีเสนานิคม สถานีมหาวิทยาลัยเกษตรศาสตร์ สถานีกรมป่าไม้ และสถานีบางบัว
รถไฟฟ้าสายสีเหลือง มี 1 สถานี คือ สถานีลาดพร้าว
รถโดยสารประจำทาง
สถานีขนส่งสายเหนือ–ตะวันออกเฉียงเหนือ (ที่นิยมเรียกกันว่า สถานีขนส่งหมอชิตใหม่หรือหมอชิต 2)
สถานที่สำคัญ > สถานศึกษา > ระดับอุดมศึกษา

มหาวิทยาลัยเกษตรศาสตร์ วิทยาเขตบางเขน ตั้งอยู่ในแขวงลาดยาว
สำนักพิพิธภัณฑ์และวัฒนธรรมการเกษตร
มหาวิทยาลัยเซนต์จอห์น ตั้งอยู่ในแขวงจอมพล
มหาวิทยาลัยศรีปทุม วิทยาเขตบางเขน ตั้งอยู่ในแขวงเสนานิคม
มหาวิทยาลัยราชภัฏจันทรเกษม ตั้งอยู่ในแขวงจันทรเกษม
วิทยาลัยเทคโนโลยีวราธิปบริหารธุรกิจ
โรงเรียนช่างการไฟฟ้าส่วนภูมิภาค
โรงเรียนธัชรินทร์วิทยาบางเขน
สถานที่สำคัญ > สถานศึกษา > ระดับประถมศึกษา/มัธยมศึกษา

โรงเรียนหอวัง
โรงเรียนสารวิทยา
โรงเรียนประชานิเวศน์
โรงเรียนบ้านลาดพร้าว
โรงเรียนมัธยมประชานิเวศน์
โรงเรียนรัตนโกสินทร์สมโภช
โรงเรียนวัดเทวสุนทร
โรงเรียนวัดเสมียนนารี
โรงเรียนเสนานิคม
โรงเรียนอรรถมิตร
โรงเรียนสตรีวรนาถบางเขน
โรงเรียนบางบัว
โรงเรียนทับทอง
สถานที่สำคัญ > สถานที่สำคัญทางราชการ

กระทรวงพลังงาน
กรมพัฒนาที่ดิน
กรมประมง
กรมวิชาการเกษตร
กรมส่งเสริมการเกษตร
สำนักงานเศรษฐกิจการเกษตร
สำนักงานมาตรฐานสินค้าเกษตรและอาหารแห่งชาติ
กรมฝนหลวงและการบินเกษตร
กรมการข้าว
กรมหม่อนไหม
กรมส่งเสริมการค้าระหว่างประเทศ
กรมการขนส่งทางบก
กรมป่าไม้
กรมอุทยานแห่งชาติ สัตว์ป่า และพันธุ์พืช
กรมทรัพยากรน้ำบาดาล
ศาลยุติธรรม
ศาลอาญา
ศาลแพ่ง
ศาลอุทธรณ์
พิพิธภัณฑ์อัยการไทย
สำนักงานอัยการสูงสุด
กองบังคับการปราบปราม กองบัญชาการตำรวจสอบสวนกลาง สำนักงานตำรวจแห่งชาติ
กองบังคับการปราบปรามการกระทำความผิดเกี่ยวกับทรัพยากรธรรมชาติและสิ่งแวดล้อม
สถานีตำรวจนครบาลพหลโยธิน
สถานีตำรวจนครบาลประชาชื่น
สำนักงานปรมาณูเพื่อสันติ
สำนักงานการวิจัยแห่งชาติ
กรมวิทยาศาสตร์ทหารบก
กรมยุทธโยธาทหารบก
สถานที่สำคัญ > สถานที่สำคัญทางพระพุทธศาสนา

วัดเสมียนนารี
วัดเทวสุนทร (สุนทริการาม)
สถานที่สำคัญ > พิพิธภัณฑ์และสวนสาธารณะ

สวนจตุจักร
สวนวชิรเบญจทัศ
สวนสมเด็จพระนางเจ้าสิริกิติ์ฯ
อุทยานผีเสื้อและแมลงกรุงเทพมหานคร
พิพิธภัณฑ์เด็กกรุงเทพมหานคร แห่งที่ 1 (จตุจักร)
พิพิธภัณฑ์ธนาคารไทย
พิพิธภัณฑ์ศิลปะไทยร่วมสมัย
สถานที่สำคัญ > สถานที่สำคัญอื่น ๆ

ตลาดนัดจตุจักร
ตลาด อ.ต.ก.
หอจดหมายเหตุพุทธทาส อินทปัญโญ
สำนักงานองค์การการบินพลเรือนระหว่างประเทศ ประจำภูมิภาคเอเชียแปซิฟิก
บริษัท การบินไทย จำกัด (มหาชน)
บริษัท ปตท. จำกัด (มหาชน)
การไฟฟ้าส่วนภูมิภาค
บริษัท ขนส่ง จำกัด
สถาบันการบินพลเรือน
แหล่งข้อมูลอื่น

เว็บไซต์สำนักงานเขตจตุจักร
แผนที่เขตจตุจักร เก็บถาวร 2007-09-27 ที่ เวย์แบ็กแมชชีน
ข้อมูลสวนจตุจักร เก็บถาวร 2008-12-09 ที่ เวย์แบ็กแมชชีน
ข้อมูลสวนสมเด็จพระนางเจ้าสิริกิติ์ฯ เก็บถาวร 2014-02-03 ที่ เวย์แบ็กแมชชีน
ข้อมูลสวนวชิรเบญจทัศ เก็บถาวร 2013-04-03 ที่ เวย์แบ็กแมชชีน
| ด ค กเขตในกรุงเทพมหานคร |
| --- | --- | --- |
| ฝั่งธนบุรี |  คลองสาน  จอมทอง  ตลิ่งชัน  ทวีวัฒนา  ทุ่งครุ  ธนบุรี  บางกอกน้อย  บางกอกใหญ่  บางขุนเทียน  บางแค  บางบอน  บางพลัด  ภาษีเจริญ  ราษฎร์บูรณะ  หนองแขม  |  |
| ฝั่งพระนคร |  คลองเตย  คลองสามวา  คันนายาว  จตุจักร  ดอนเมือง  ดินแดง  ดุสิต  บางกะปิ  บางเขน  บางคอแหลม  บางซื่อ  บางนา  บางรัก  บึงกุ่ม  ปทุมวัน  ประเวศ  ป้อมปราบศัตรูพ่าย  พญาไท  พระโขนง  พระนคร  มีนบุรี  ยานนาวา  ราชเทวี  ลาดกระบัง  ลาดพร้าว  วังทองหลาง  วัฒนา  สวนหลวง  สะพานสูง  สัมพันธวงศ์  สาทร  สายไหม  หนองจอก  หลักสี่  ห้วยขวาง  |  |
จักรพรรดิเว่ย์เต้าอู่

จักรพรรดิเว่ย์เต้าอู่ (จีน: 魏道武帝; อังกฤษ: Emperor Daowu of Northern Wei, 4 สิงหาคม ค.ศ. 371 – 6 พฤศจิกายน ค.ศ. 409) พระนามเดิมว่า ทั่วป๋า กุย (พินอิน: Tuòbá Guī) ปฐมจักรพรรดิแห่งราชวงศ์เว่ย์เหนือ หนึ่งในราชวงศ์ที่ปกครองแผ่นดินจีนใน ยุคราชวงศ์เหนือ-ใต้ ครองราชบัลลังก์ระหว่าง ค.ศ. 386 – ค.ศ. 409
พระบรมราชประวัติ

ค.ศ. 386 พระองค์ได้รับการสนับสนุนจากหลายชนเผ่าขึ้นเป็นพระเจ้าแผ่นดิน（国君）เฉลิมพระปรมาภิไธยว่าพระเจ้าไต้อ๋อง (代王)  หลังจากที่พระองค์ขึ้นครองราชสมบัติได้ไม่นาน พระองค์ก็ย้ายเมืองหลวงไปที่นครเซิ่งเล่อ  ในปีเดียวกันก็ได้ประกาศเฉลิมพระปรมาภิไธยใหม่ว่าพระเจ้าเว่ยอ๋อง (魏王) และเปลี่ยนชื่อแค้วนเป็นเว่ย เปิดศักราชสถาปนาราชวงศ์เว่ย (魏) พระองค์ทรงปกครองแผ่นดินอย่างวิริยะอุตสาหะ เพื่อให้อาณาจักรมีความเป็นสังคมศักดินาที่มั่งคั่ง ต่อมาประมาณปี ค.ศ. 398 ได้ย้ายเมืองหลวง และทรงขึ้นเป็นจักรพรรดิ
ในช่วงปลายรัชกาล พระองค์จมอยู่กับน้ำสุราและความฟุ่มเฟือย พระองค์ทรงทะนงตน ระแวดระวังพวกข้าราชการ รับสั่งประหารเสนาบดี และมีความแตกแยกกับพระบรมวงศานุวงศ์
พระมเหสีเฮ่อหลันทรงกระทำความผิด พระองค์มีรับสั่งให้ลงพระอาญาถึงประหาร แต่พระมเหสีได้แอบขอความช่วยเหลือจากพระราชโอรสทั่วป๋าเส้า (拓跋绍) ทำการสมรู้กับขันที และองครักษ์เข้าวังปลงพระชนม์พระเจ้าแผ่นดิน แต่มหาดเล็กเห็นจึงตะโกนขึ้น ทำให้พระองค์ทรงตื่นบรรทม พระองค์จึงทรงขัดขืน แต่ในที่สุดก็ไม่รอดพ้น ถูกปลงพระชนม์ชีพ เสด็จสวรรคตใน ค.ศ. 409 ขณะพระชนมพรรษา 39 พรรษา
เจ้าชายทั่วป๋าเส้าในวันรุ่งขึ้น ได้มีการปลอมรับสั่งเรียกข้าราชการทั้งหมดเข้าเฝ้า เจ้าชายขอให้ข้าราชการทั้งหลายสนับสนุน พระองค์ขึ้นเสวยราชย์ แต่มีเจ้านายที่ไม่เห็นด้วยหนีไป มีขุนนางจุดสัญญาณไฟที่ทางตอนเหนือ
พระรัชทายาททั่วป๋าซื่อ (拓拔嗣) พระราชโอรสในจักรพรรดินีซวนมู่ ที่หนีออกจากวังเนื่องจากน้อยพระทัยพระราชบิดาที่ประหารพระราชมารดา ตามกฎมณเฑียรบาลที่ว่า "หากเจ้าชายพระองค์ใดได้รับการสถาปนาขึ้นเป็นรัชทายาท พระเกียรติยศที่ไท่จื่อ (太子) พระราชมารดาจะต้องถูกประหารชีวิต" เมื่อพระรัชทายาททั่วป๋าซื่อทรงทราบเหตุการณ์ จึงขอความช่วยเหลือจากเจ้าเมืองเหนือ ยกพลเข้าวังปราบกบฏ รับสั่งประหารเจ้าชายทั่วป๋าเส้า กับพระมเหสีเฮ่อหลัน แล้วเสด็จขึ้นครองราชย์เป็นจักรพรรดิเว่ย์เหนือรัชกาลที่ 2 ประกาศศักราชว่าหยงซิง
ในศักราชหย่งซิงปีที่ 2 (ค.ศ. 410) โปรดเกล้าฯ ให้ถวายพระราชสมัญญาแด่ทั่วป๋ากุย (拓跋珪) ว่า จักรพรรดิซวนอู่ (宣武皇帝) และเฉลิมพระราชอารามว่า เลี่ยจู่ (烈祖) ในศักราชไท่ชางปีที่ 5 (ค.ศ. 420) มีการเฉลิมพระราชสมัญญาว่าเป็น จักรพรรดิเต้าอู่ (道武皇帝) และศักราชไท่เหอปีที่ 15 (ค.ศ. 491) มีการเฉลิมพระราชอารามว่า ไท่จู่ (太祖)
แหล่งข้อมูล

《魏书·燕凤传》
《魏书·刘库仁传》
《魏书》
| ด ค กลำดับจักรพรรดิจีนในราชวงศ์เหนือ |
| --- | --- |
ราชวงศ์เว่ย์เหนือ:  เต้าอู่  หมิงหยวน  ไท่อู่  เจ้าชายแห่งหนานอัน  เหวินเฉิง  เซี่ยนเหวิน  เสี้ยวเหวิน  เซฺวียนอู่  เสี้ยวหมิง  พระราชธิดาในเสี้ยวหมิง  โย่วจู่  เสี้ยวจวง  เจ้าชายแห่งฉางกวง  เจี๋ยหมิ่น  โฮ่วเฝย์  เสี้ยวอู่ 
ราชวงศ์เว่ย์ตะวันออก:  เสี้ยวจิง 
ราชวงศ์เว่ย์ตะวันตก:  เหวิน  เฟ่ย์  กง 
ราชวงศ์ฉีเหนือ:  เหวินเสวียน  เฟ่ย์  เสี้ยวเจา  อู่เฉิง  โฮ่วจู่  โย่วจู่ 
ราชวงศ์โจวเหนือ:  เสี้ยวหมิน  หมิง  อู่  เสวียน  จิ้ง 
เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
รางวัลออสการ์

| อะแคเดมีอะวอดส์ |
| --- | --- |
ปัจจุบัน: งานประกาศผลรางวัลออสการ์ ครั้งที่ 97
อักษรสัญลักษณ์รางวัลออสการ์
รางวัลสำหรับ: รางวัลแห่งความเป็นเลิศในอเมริกันและนานาชาติต่ออุตสาหกรรมภาพยนตร์
ประเทศ: สหรัฐอเมริกา
จัดโดย: สถาบันศิลปะภาพยนตร์และวิทยาการ
รางวัลแรก: 16 พฤษภาคม 1929; 95 ปีก่อน (1929-05-16)
เว็บไซต์: oscar.go.com


 
อะแคเดมีอะวอดส์ (อังกฤษ: Academy Award; "รางวัลสถาบัน") หรือรู้จักกันในชื่อ รางวัลออสการ์ (อังกฤษ: Oscar) เป็นรางวัลสำหรับความสำเร็จในด้านศิลปะและด้านเทคนิคในอุตสาหกรรมภาพยนตร์ จัดเป็นประจำทุกปีโดยสถาบันแห่งศิลปะและวิทยาการภาพยนตร์ (AMPAS) เพื่อยกย่องความเป็นเลิศในด้านความสำเร็จของภาพยนตร์ ซึ่งประเมินโดยการลงคะแนนเสียงจากสมาชิกของสถาบัน รางวัลออสการ์ได้รับการยกย่องว่าเป็นรางวัลอันทรงเกียรติและมีความสำคัญมากที่สุดในอุตสาหกรรมบันเทิงของสหรัฐและทั่วโลก รูปปั้นออสการ์มีลักษณะเป็นอัศวินในรูปแบบอาร์ตเดโค
สำหรับรางวัลหลักจะถูกนำเสนอในระหว่างการถ่ายทอดสดทางโทรทัศน์ของฮอลลีวูด ซึ่งโดยทั่วไปมักจัดขึ้นในเดือนกุมภาพันธ์หรือมีนาคม รางวัลออสการ์นับเป็นงานประกาศผลรางวัลความบันเทิงระดับโลกที่เก่าแก่ที่สุด งานประกาศผลรางวัลออสการ์ ครั้งที่ 1 จัดขึ้นในปี 1929 ส่วนครั้งที่ 2 ในปี 1930 เป็นการออกอากาศครั้งแรกทางวิทยุ และครั้งที่ 25 ในปี 1953 เป็นการออกอากาศครั้งแรกทางโทรทัศน์ รางวัลออสการ์อยู่ในสี่รางวัลหลักด้านความบันเทิงอเมริกันที่เก่าแก่ที่สุด เทียบเท่ากับรางวัลเอมมีทางโทรทัศน์, รางวัลโทนีทางละครเวที และรางวัลแกรมมีทางดนตรี ซึ่งล้วนได้ต้นแบบมาจากรางวัลออสการ์
ประวัติ

พีธีมอบรางวัลออสการ์ครั้งแรกจัดขึ้นเมื่อวันที่ 16 พฤษภาคม 1929 ในงานเลี้ยงอาหารค่ำส่วนตัวที่โรงแรมเดอะฮอลลีวูดโรสเวลต์ ซึ่งมีผู้ชมโดยประมาณ 270 คน ค่าบัตรเข้าชมอยู่ที่ 5 ดอลลาร์ (85 ดอลลาร์ในราคาปี 2020)
งานเลี้ยงหลังมอบรางวัลจัดขึ้นที่โรงแรมเมย์แฟร์ มีการมอบรูปปั้นจำนวนสิบห้ารางวัลเพื่อยกย่องศิลปิน ผู้กำกับ และผู้เข้าร่วมคนอื่น ๆ ในอุตสาหกรรมการสร้างภาพยนตร์ในยุคนั้น สำหรับผลงานในช่วงปี 1927–28 โดยพิธีมอบรางวัลดำเนินเป็นเวลา 15 นาที
สำหรับพีธีมอบรางวัลครั้งแรกนี้ ผู้ชนะได้รับการประกาศผ่านสื่อมวลชนก่อนหน้านั้นสามเดือน สำหรับพีธีมอบรางวัลครั้งที่สองในปี 1930 และตลอดทศวรรษแรกได้รับการประกาศผ่านหนังสือพิมพ์ในเวลา 23.00 น. ของคืนวันมอบรางวัล ต่อมาในปี 1940 หนังสือพิมพ์ ลอสแอนเจลิสไทมส์ ได้ประกาศผู้ชนะก่อนเริ่มต้นพิธี เป็นผลให้ในปีต่อมารางวัลจึงเริ่มใช้ซองปิดผนึกเพื่อเปิดเผยรายชื่อผู้ชนะแทน
คำว่า "ออสการ์" เป็นเครื่องหมายการค้าของ AMPAS อย่างไรก็ตามในภาษาอิตาลี โดยทั่วไปใช้กล่าวถึงรางวัลหรือพิธีมอบรางวัล โดยไม่คำนึงถึงสาขาใดสาขาหนึ่ง
รูปปั้น > ลักษณะ

รูปปั้นมีชื่ออย่างเป็นทางการว่า Academy Award of Merit เป็นรูปอัศวินถือดาบครูเสดเอาปลายแหลมลงดิน ยืนบนม้วนแผ่นฟิล์ม สูง 13 นิ้วครึ่ง (34 เซนติเมตร) หนัก 8 ปอนด์ครึ่ง (3.85 กิโลกรัม) ทำจากบริทานเนียมชุบด้วยทองคำบนฐานโลหะสีดำ ออกแบบโดย Cedric Gibbons ตรงส่วนฐานที่เป็นม้วนแผ่นฟิล์มนั่นจะเป็นที่จารึก 5 สาขาดั้งเดิมของรางวัลออสการ์ อันประกอบไปด้วย นักแสดง เขียนบท กำกับการแสดง อำนวยการสร้าง และด้านเทคนิค
รูปปั้น > การออกแบบ

Cedric Gibbons ซึ่งเป็นผู้กำกับศิลป์ของเอ็มจีเอ็มและเป็นหนึ่งในสมาชิกเก่าแก่ของออสการ์ เป็นผู้ออกแบบรูปปั้นรางวัลออสการ์ Cedric ได้ใช้เรือนร่างเปลือยของนักแสดงเม็กซิโกคนหนึ่งที่ Dolores del Río ผู้เป็นภรรยาของเขาได้แนะนำให้รู้จัก ชื่อว่า Emilio Fernández เป็นแบบในการทำรูปปั้น โดยมี George Stanley เป็นผู้ร่างแบบบนดินเหนียว และมี Sachin Smith เป็นผู้หล่อรูปปั้นโดยใช้ส่วนประกอบ ดีบุก 92.5% ทองแดง 7.5% และชุบด้วยทองคำ โดยในส่วนฐานของรูปปั้นได้เพิ่มเข้ามาในภายหลัง แต่เดิมฐานจะทำจากหินอ่อน ในปีค.ศ. 1945 จึงเปลี่ยนเป็นโลหะ
แม่พิมพ์ต้นฉบับของรูปปั้นออสการ์ทำขึ้นในปีค.ศ. 1928 ที่ C.W. Shumway & Sons Foundry ในบาทาเวีย รัฐอิลลินอย ซึ่งแม่พิมพ์ของถ้วยรางวัลเอมมีและรางวัล Vince Lombardi Trophy ก็ทำขึ้นจากที่นี่เช่นเดียวกัน ในแต่ละปีรูปปั้นรางวัลออสการ์จำนวนประมาณ 40 อัน จะทำขึ้นที่ชิคาโก โดยบริษัท R.S. Owens หากมีรูปปั้นใดทำออกมาแล้วไม่มีคุณภาพ รูปปั้นนั้นจะถูกตัดเป็นสองท่อนแล้วนำไปหลอมละลาย ในช่วงสงครามโลกครั้งที่ 2 รูปปั้นรางวัลออสการ์ที่มอบให้กับผู้รับรางวัลจะทำจากปูนปลาสเตอร์ โดยจะให้รูปปั้นที่ทำจากทองคำหลังสงครามสิ้นสุด
รูปปั้น > ที่มาของชื่อ

ที่มาของคำว่า ออสการ์ นั้นยังเป็นที่ถกเถียงกันอยู่ กรณีแรก ในชีวประวัติของนักแสดงหญิงรางวัลออสการ์ชื่อ Bette Davis ได้อ้างว่าเธอเป็นผู้ตั้งชื่อให้กับรูปปั้นนี้ เนื่องจากด้านหลังของรูปปั้นนั้นดูคล้ายของสามีคนแรกของเธอที่ชื่อ Harmon Oscar Nelson เธอจึงใช้ชื่อกลางของเขาตั้งชื่อรูปปั้นว่า ออสการ์ ทางด้านนิตยสารไทม์ได้มีการกล่าวถึงคำว่า ออสการ์ ในบทความที่เกี่ยวกับงานประกาศผลอคาเดมีอวอร์ดสครั้งที่ 6 ในปี ค.ศ. 1934 และกล่าวถึงการรับรางวัลของ Bette Davis ในปี ค.ศ. 1936 นอกจากนี้ยังมีการกล่าวถึงวอลต์ ดิสนีย์ ว่าเขาได้ขอบคุณอคาเดมีสำหรับรางวัลออสการ์ของเขาในต้นปี ค.ศ. 1932
กรณีที่สอง ได้มีการอ้างว่า Margaret Herrick เลขานุการผู้บริหารของอคาเดมี เป็นผู้ตั้งชื่อให้กับรูปปั้นนี้ ในปี ค.ศ. 1931 เธอเป็นคนแรกที่ได้เห็นถ้วยรางวัล เนื่องจากรูปปั้นนี้มีลักษณะคล้ายลุงของเธอ เธอจึงตั้งชื่อรูปปั้นนี้ตามชื่อลุงของเธอว่า ออสการ์ อย่างไรก็ตามทั้งคำว่า ออสการ์ และ อคาเดมีอวอร์ดส ต่างก็เป็นเครื่องหมายการค้าจดทะเบียนของสถาบันนี้
คืนวันมอบรางวัล

เป็นการถ่ายทอดสด โดยมากจะจัดหลังจากประกาศผู้เข้าชิงรางวัล 6 สัปดาห์ ดารานักร้องที่เข้าร่วมงานมักจะเดินบนพรมแดง แต่งชุดอย่างสวยงาม ถือเป็นอีกหนึ่งไฮไลท์ของงาน 
นอกจากมีการมอบรางวัลต่าง ๆ ยังมีการแสดงเพลงจากผู้เข้าชิงรางวัลในสาขาเพลง มีการประมาณการว่า มีผู้ชมกว่า 1,000 ล้านคนทั่วโลก(ในปี 2546)
ตัวงานได้แพร่ภาพออกทางโทรทัศน์ ในปี พ.ศ. 2496 ทางสถานี NBC จากนั้นจึงเปลี่ยนมือเป็นสถานี ABC ตั้งแต่ปี พ.ศ. 2519
รางวัลทั่วไป

ในปีค.ศ. 1949 ทางสถาบันได้เริ่มนับจำนวนรางวัลที่ได้มอบไป โดยเริ่มนับอย่างเป็นทางการที่รางวัลที่ 501 ตั้งแต่งานประกาศผลรางวัลออสการ์ ครั้งที่ 1 จนถึงครั้งที่ 80 ได้มีการมอบรางวัลออสการ์ไปแล้ว 2,701 รางวัล และมีนักแสดงที่ได้รับรางวัล รวมทั้งผู้ที่ได้รับรางวัลเกียรติยศและรางวัลนักแสดงเยาวชน เป็นจำนวนทั้งสิ้น 293 คน
รางวัลทั่วไป > สาขารางวัลในปัจจุบัน

รางวัลต่าง ๆ ในปัจจุบันมีทั้งสิ้น 23 สาขา รางวัลใหญ่มี 5 รางวัล (Big Five) ได้แก่ รางวัลภาพยนตร์ยอดเยี่ยม (Best Picture), รางวัลผู้กำกับยอดเยี่ยม (Best Director), รางวัลนักแสดงนำชายยอดเยี่ยม (Best Actor), รางวัลนักแสดงนำหญิงยอดเยี่ยม (Best Actress) และ รางวัลบทภาพยนตร์ดัดแปลงยอดเยี่ยม (Best Adapted Screenplay)
ภาพยนตร์ยอดเยี่ยม (Best Picture) – มีการมอบรางวัลตั้งแต่ปี พ.ศ. 2471 ถึงปัจจุบัน
ผู้กำกับภาพยนตร์ยอดเยี่ยม (Best Director) – มีการมอบรางวัลตั้งแต่ปี พ.ศ. 2471 ถึงปัจจุบัน
บทภาพยนตร์ดั้งเดิมยอดเยี่ยม (Best Original Screenplay) – มีการมอบรางวัลตั้งแต่ปี พ.ศ. 2483 ถึงปัจจุบัน
บทภาพยนตร์ดัดแปลงยอดเยี่ยม (Best Adapted Screenplay) – มีการมอบรางวัลตั้งแต่ปี พ.ศ. 2471 ถึงปัจจุบัน
นักแสดงนำชายยอดเยี่ยม (Best Actor) – มีการมอบรางวัลตั้งแต่ปี พ.ศ. 2471 ถึงปัจจุบัน
นักแสดงนำหญิงยอดเยี่ยม (Best Actress) – มีการมอบรางวัลตั้งแต่ปี พ.ศ. 2471 ถึงปัจจุบัน
นักแสดงสมทบชายยอดเยี่ยม (Best Supporting Actor) – มีการมอบรางวัลตั้งแต่ปี พ.ศ. 2479 ถึงปัจจุบัน
นักแสดงสมทบหญิงยอดเยี่ยม (Best Supporting Actress) – มีการมอบรางวัลตั้งแต่ปี พ.ศ. 2479 ถึงปัจจุบัน
กำกับศิลป์ยอดเยี่ยม (Best Art Direction) – มีการมอบรางวัลตั้งแต่ปี พ.ศ. 2471 ถึงปัจจุบัน
กำกับภาพยอดเยี่ยม (Best Cinematography) – มีการมอบรางวัลตั้งแต่ปี พ.ศ. 2471 ถึงปัจจุบัน
ตัดต่อภาพยนตร์ยอดเยี่ยม (Best Film Editing) – มีการมอบรางวัลตั้งแต่ปี พ.ศ. 2478 ถึงปัจจุบัน
เทคนิคสมจริงยอดเยี่ยม (Best Visual Effects) – มีการมอบรางวัลตั้งแต่ปี พ.ศ. 2482 ถึงปัจจุบัน
กำกับเสียงยอดเยี่ยม (Best Sound) – มีการมอบรางวัลตั้งแต่ปี พ.ศ. 2473 ถึงปัจจุบัน *เมื่อปี 2021 ทางสถาบันและวิทยาการทางภาพยนตร์ หรือ ออสการ์ ได้รวมสาขาบันทึกเสียง และ ลำดับเสียง เข้าด้วยกันเป็นสาขาเดียว*
เพลงประกอบภาพยนตร์ยอดเยี่ยม (Best Original Song) – มีการมอบรางวัลตั้งแต่ปี พ.ศ. 2477 ถึงปัจจุบัน
ดนตรีประกอบภาพยนตร์ยอดเยี่ยม (Best Original Score) – มีการมอบรางวัลตั้งแต่ปี พ.ศ. 2477 ถึงปัจจุบัน
ออกแบบเครื่องแต่งกายยอดเยี่ยม (Best Costume Design) – มีการมอบรางวัลตั้งแต่ปี พ.ศ. 2491 ถึงปัจจุบัน
แต่งหน้ายอดเยี่ยม (Best Makeup) – มีการมอบรางวัลตั้งแต่ปี พ.ศ. 2524 ถึงปัจจุบัน
ภาพยนตร์แอนิเมชันยอดเยี่ยม (Best Animated Feature) – มีการมอบรางวัลตั้งแต่ปี พ.ศ. 2544 ถึงปัจจุบัน
ภาพยนตร์แอนิเมชันสั้นยอดเยี่ยม (Best Animated Short Film) – มีการมอบรางวัลตั้งแต่ปี พ.ศ. 2474 ถึงปัจจุบัน
ภาพยนตร์สารคดียอดเยี่ยม (Best Documentary Feature)
ภาพยนตร์สารคดีสั้นยอดเยี่ยม (Best Documentary Short Subject)
ภาพยนตร์นานาชาติยอดเยี่ยม (Best Foreign Language Film) – มีการมอบรางวัลตั้งแต่ปี พ.ศ. 2490 ถึงปัจจุบัน
ภาพยนตร์เหตุการณ์สั้น (ไลฟ์แอ๊กชั่น) (Best Live Action Short Film) – มีการมอบรางวัลตั้งแต่ปี พ.ศ. 2474 ถึงปัจจุบัน
รางวัลทั่วไป > รางวัลที่ถูกยกเลิกไปแล้ว

ผู้ช่วยผู้กำกับยอดเยี่ยม (Best Assistant Director)
มีการมอบรางวัลตั้งแต่ปี พ.ศ. 2476 ถึงพ.ศ. 2480 ในปีแรกของการให้รางวัล (พ.ศ. 2476) มีผู้ได้รับรางวัล 7 คน จากผู้เข้าชิง 18 คน โดยไม่มีการอ้างถึงภาพยนตร์ที่กำกับโดยผู้เข้าชิงนั้น ๆ แต่ในปีต่อ ๆ มาก็ได้อ้างถึงภาพยนตร์ของผู้เข้าชิงด้วย จนกระทั่งปีพ.ศ. 2480 รางวัลนี้ก็ถูกยกเลิกไป
ท่าเต้นยอดเยี่ยม (Best Dance Direction)
มีการมอบรางวัลตั้งแต่ปี พ.ศ. 2478 ถึงพ.ศ. 2480
เทคนิคทางวิศวกรรมยอดเยี่ยม (Best Engineering Effects)
มีการมอบรางวัลตั้งแต่ปี พ.ศ. 2470 ถึงพ.ศ. 2471 รางวัลนี้มอบเพียงสองปีเท่านั้น หลังจากนั้นก็มีการมอบรางวัลบันทึกเสียงยอดเยี่ยม (Best Sound Recording) แทน
ดนตรีดัดแปลงหรือดั้งเดิมยอดเยี่ยม (Best Score—Adaptation or Treatment)
ดนตรีประกอบประเภทภาพยนตร์เพลงหรือตลกยอดเยี่ยม (Best Original Musical or Comedy Score)
มีการมอบรางวัลตั้งแต่ปี พ.ศ. 2542 ถึงพ.ศ. 2546
ภาพยนตร์สั้นประเภทสียอดเยี่ยม (Best Short Film—Color)
มีการมอบรางวัลตั้งแต่ปี พ.ศ. 2479 ถึงพ.ศ. 2480
ภาพยนตร์สั้นประเภทเหตุการณ์ขนาด 2 ฟิล์มยอดเยี่ยม (Best Short Film—Live Action—2 Reels)
มีการมอบรางวัลตั้งแต่ปี พ.ศ. 2479 ถึงพ.ศ. 2499
ภาพยนตร์สั้นประเภทใหม่ (Best Short Film—Novelty)
มีการมอบรางวัลตั้งแต่ปี พ.ศ. 2475 ถึงพ.ศ. 2478
เรื่องราวดั้งเดิมยอดเยี่ยม (Best Original Story)
มีการมอบรางวัลตั้งแต่ปี พ.ศ. 2470 ถึงพ.ศ. 2499 รางวัลนี้ถูกยกเลิกไปเนื่องจากเห็นว่าซ้ำซ้อนกับรางวัลบทภาพยนตร์ดั้งเดิมยอดเยี่ยมที่มีการมอบตั้งแต่พ.ศ. 2483
การสร้างที่พิเศษและมีศิลปะยอดเยี่ยม (Best Unique and Artistic Quality of Production)
มีการมอบรางวัลตั้งแต่ปี พ.ศ. 2470 ถึงพ.ศ. 2471 รางวัลนี้มีการมอบเฉพาะในครั้งแรกเท่านั้น แล้วถูกยกเลิกในครั้งต่อมา เนื่องจากเห็นว่าซ้ำซ้อนกับรางวัลภาพยนตร์ยอดเยี่ยม
การเขียนบทยอดเยี่ยม (Best Title Writing)
มีการมอบรางวัลตั้งแต่ปี พ.ศ. 2470 ถึงพ.ศ. 2471 รางวัลนี้มอบสำหรับภาพยนตร์ใบ้ที่มีการเขียนบทได้ยอดเยี่ยม เนื่องจากในสมัยดังกล่าวภาพยนตร์ยังไม่มีเสียง การอธิบายบทสนทนาของตัวละครจึงใช้วิธีแทรกไว้ระหว่างฉากการแสดง
อื่น ๆ
ในช่วงแรกของการให้รางวัล รางวัลผู้กำกับยอดเยี่ยมจะถูกแบ่งออกเป็นประเภทภาพยนตร์ดรามาและภาพยนตร์ตลก ส่วนรางวัลบทภาพยนตร์ดั้งเดิมยอดเยี่ยมจะถูกแบ่งออกเป็นประเภทภาพยนตร์ดรามาและภาพยนตร์เพลงหรือตลก ซึ่งปัจจุบันได้รวมเหลือรางวัลเดียว คือ รางวัลบทภาพยนตร์ดั้งเดิมยอดเยี่ยม
นอกจากนี้ ช่วงปีพ.ศ. 2473 - 2503 รางวัลกำกับภาพยอดเยี่ยม รางวัลกำกับศิลป์ยอดเยี่ยม และรางวัลออกแบบเครื่องแต่งกายยอดเยี่ยม ยังถูกแบ่งออกเป็นประเภทภาพยนตร์สีและภาพยนตร์ขาวดำ
รางวัลทั่วไป > รางวัลที่ไม่ผ่านการพิจารณา

ในแต่ละปีคณะกรรมการออสการ์จะพิจารณารางวัลสาขาใหม่ที่เสนอเข้ามา จวบจนปัจจุบัน มีรางวัลดังต่อไปนี้ที่ไม่ผ่านการพิจารณา
คัดเลือกนักแสดงยอดเยี่ยม (Best Casting) – ไม่ผ่านการพิจารณาในปีพ.ศ. 2542
ประสานงานการแสดงแทนยอดเยี่ยม (Best Stunt Coordination) – ไม่ผ่านการพิจารณาในปีพ.ศ. 2542 และพ.ศ. 2548
ออกแบบไตเติ้ลยอดเยี่ยม (Best Title Design) – ไม่ผ่านการพิจารณาในปีพ.ศ. 2542
รางวัลพิเศษ > รางวัลพิเศษในปัจจุบัน

รางวัลเกียรติยศ (Academy Honorary Award) มอบแด่ผู้มีผลงานดีเด่นในวงการ – มีการมอบรางวัลตั้งแต่ปี พ.ศ. 2471 ถึงปัจจุบัน
รางวัลความสำเร็จเกียรติยศ (Academy Special Achievement Award) มอบแด่ผู้มีผลงานดีเด่นในวงการ
รางวัลความสำเร็จทางเทคนิค และ วิทยาศาสตร์ (Academy Award, Scientific or Technical) – มีการมอบรางวัลตั้งแต่ปี พ.ศ. 2474 ถึงปัจจุบัน
รางวัลเอิร์ฟวิง จี. ธัลเบิร์ก (The Irving G. Thalberg Memorial Award) สำหรับผู้อำนวยการสร้างดีเด่น – มีการมอบรางวัลตั้งแต่ปี พ.ศ. 2481 ถึงปัจจุบัน
รางวัลมนุษยธรรม ฌีน เฮอร์โชลต์ (The Jean Hersholt Humanitarian Award) สำหรับผู้ทำงานด้านมนุษยธรรม
รางวัลกอร์ดอน อี. ซอว์เยอร์ (Gordon E. Sawyer Award) สำหรับผู้ประสบความสำเร็จในด้านเทคนิคการถ่ายทำ
รางวัลพิเศษ > รางวัลพิเศษที่ถูกยกเลิกไปแล้ว

รางวัลนักแสดงเยาวชน (Academy Juvenile Award) มอบแด่นักแสดงวัยเยาว์ผู้มีบทบาทการแสดงดีเด่น – มีการมอบรางวัลตั้งแต่ปี พ.ศ. 2477 ถึง 2503
รางวัลแดม เทคโนโลยี (DAM Technology Award) – มีการมอบรางวัลตั้งแต่ปี พ.ศ. 2479 ถึง 2480
ดูเพิ่ม

รางวัลซีซาร์ (ฝรั่งเศส)
รางวัลแบฟตา (สหราชอาณาจักร)
รางวัลโลล่า (เยอรมนี)
รางวัลอินทรีทองคำ (รัสเซีย)
รางวัลโกย่า (สเปน)
รางวัลไก่ทองคำ (จีน)
เจแปนอะคาเดมีไพรซ์ (ญี่ปุ่น)
รางวัลแกรนด์เบล (เกาหลีใต้)
รางวัลสุพรรณหงส์ (ไทย)
รางวัลพระราชทานพระสุรัสวดี (ไทย)
รางวัลเอเรียล (เม็กซิโก)
แกรนด์พรีมิโอโดซีนีม่าบราซีเลย์รู (บราซิล)
แตรทองคำ (แอฟริกาใต้)
รางวัลเอเอซีทีเอ (ออสเตรเลีย)
แหล่งข้อมูลอื่น

เว็บไซต์อย่างเป็นทางการ
เว็บไซต์ oscars.com
กอลเวย์เกิร์ล (เพลงเอ็ด ชีแรน)

Error ซิงเกิลโดยเอ็ด ชีแรน
"กอลเวย์เกิร์ล" (อังกฤษ: Galway Girl) เป็นเพลงของนักร้องนักแต่งเพลงชาวอังกฤษ เอ็ด ชีแรน เพลงจำหน่ายในรูปแบบดิจิทัลดาวน์โหลดในวันที่ 17 มีนาคม ค.ศ. 2017 เป็นหนึ่งในซิงเกิลที่ 3 ของสตูดิโออัลบั้มที่สามของชีแรน ÷ (2017)
"กอลเวย์เกิร์ล" ขึ้นสู่อันดับ 2 บนชาร์ตซิงเกิลของสหราชอาณาจักร และอันดับ 1 บนชาร์ตซิงเกิลแห่งไอร์แลนด์ เมื่อเปิดให้มีการดาวน์โหลดและฟังแบบรับข้อมูลต่อเนื่องหลังการเปิดตัวอัลบั้ม
รายการเพลง

Digital download
"Galway Girl" – 2:50
Digital download – Martin Jensen remix
"Galway Girl" (Martin Jensen remix) – 3:16
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 7× Platinum | 490,000‡ |
| Austria (IFPI Austria) | Platinum | 30,000‡ |
| Belgium (BEA) | 2× Platinum | 40,000‡ |
| Canada (Music Canada) | 5× Platinum | 400,000‡ |
| Denmark (IFPI Danmark) | 3× Platinum | 270,000‡ |
| France (SNEP) | Platinum | 133,333‡ |
| Germany (BVMI) | 2× Platinum | 800,000‡ |
| Italy (FIMI) | 4× Platinum | 200,000‡ |
| New Zealand (RMNZ) | 2× Platinum | 60,000‡ |
| Poland (ZPAV) | Diamond | 250,000‡ |
| Portugal (AFP) | Platinum | 10,000‡ |
| Spain (PROMUSICAE) | Platinum | 40,000‡ |
| Sweden (GLF) | 3× Platinum | 120,000‡ |
| Switzerland (IFPI Switzerland) | 2× Platinum | 40,000‡ |
| United Kingdom (BPI) | 4× Platinum | 2,400,000‡ |
| United States (RIAA) | 2× Platinum | 2,000,000‡ |
สตรีมมิง
| Japan (RIAJ) | Silver | 30,000,000† |
 ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
ประวัติการจำหน่าย

| ประเทศ | วันที่ | รูปแบบ | เวอร์ชัน | ค่าย | อ้างอิง |
| --- | --- | --- | --- | --- | --- |
| สหราชอาณาจักร | 17 มีนาคม 2017 | วิทยุยอดฮิตร่วมสมัย | ต้นฉบับ | อะไซลัม |  |
| สหราชอาณาจักร | 7 เมษายน 2017 | ดิจิทัลดาวน์โหลด | มาร์ติน เจนเซน รีมิกซ์ | แอตแลนติก |  |
| สหรัฐ | 7 เมษายน 2017 | ดิจิทัลดาวน์โหลด | มาร์ติน เจนเซน รีมิกซ์ | แอตแลนติก |  |